**ԱՄՓՈՓԱԹԵՐԹ**

**«ՀԱՄԱՅՆՔԱՅԻՆ ՄԱՍՀԱՆՈՒՄՆԵՐԻ ԾԱԽՍԵՐԻ ՄԱՍՈՎ ՀԱՇՎԵՏՎՈՒԹՅԱՆԸ ՆԵՐԿԱՅԱՑՎՈՂ ՊԱՀԱՆՋՆԵՐԸ ԵՎ ՀԱՇՎԵՏՎՈՒԹՅԱՆ ՁԵՎԱՉԱՓԸ ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ** **ՆԱԽԱԳԾԻ** **ՎԵՐԱԲԵՐՅԱԼ ՆԵՐԿԱՅԱՑՐԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| *Վարչապետի աշխատակազմի տարածքային զարգացման և շրջակա միջավայրի հարցերի վարչություն* | 13.07.2022 թ. |
| N 02/12.93/21607-2022 |
|  1.Նախագծի Հավելված N 1-ի 2-րդ կետում առկա է համայնքներում իրականացվող «ՀՀ բյուջետային համակարգի մասին» օրենքի 20-րդ հոդվածի 5-րդ մասի նկարագրություն: Անհարկի կրկնությունից խուսափելու համար առաջարկում ենք հանել այս դրույթը:2. Հավելված N 1-ի 3-րդ և 4-րդ կետի համաձայն՝ ծրագիրն իրականացնողը կազմում է հաշվետվությունը և մինչև հաջորդ տարվա մարտի 1-ը ներկայացնում է համայնքի ղեկավարին: Վերոնշյալ կետերի նկատմամբ առկա են հետևյալ նկատառումները՝ 1) Հաշվի առնելով այն հանգամանքը, որ համայնքի ղեկավարը համայնքի բյուջեի կատարման տարեկան հաշվետվությունը համայնքի ավագանուն ներկայացնում է մինչև հաշվետու բյուջետային տարվան հաջորդող տարվա մարտի 1-ը , սույն կետերը կարող են խոչընդոտ առաջացնել համայքնի ղեկավարի՝ ՀՀ բյուջետային համակարգի մասին օրենքի 35-րդ հոդվածի 3-րդ մասի կատարմանը, քանի որ՝ համաձայն Նախագծի 6-րդ և 7-րդ կետերի, համայնքի ղեկավարին հաշվետվության ներկայացնելը կարող է ևս 20 աշխատանքային օր հետաձգվել: 2) Սույն հավելվածից կարելի է ենթադրել, որ ներկայացված պահանջները վերաբերում են ծրագրի շրջանակներում գործունեություն իրականացրած տնտեսավարողներին, սակայն հարկ է նշել, որ համաձայն «Տեղական ինքնակառավարման մասին» ՀՀ օրենքի 38-րդ հոդվածի 1-ին մասի 1.1-ին կետի՝ «**համայնքի ղեկավարը** **կազմում** և համայնքի ավագանու հաստատմանն է ներկայացնում համայնքային մասհանումների ծախսման ծրագրերը, դրանցում առաջարկվող փոփոխությունները, ընթացիկ տարվա ծրագրի վերաբերյալ յուրաքանչյուր տարի մինչև հաջորդ տարվա մարտի 1-ը **համայնքային մասհանումների ծախսերի մասով տարեկան հաշվետվություն է ներկայացնում համայնքի ավագանու հաստատմանը**.»: | 1. **Ընդունվել է:**

Լրամշակված նախագծի 1-ին հավելվածից 2-րդ կետը հանվել է:1. **Ընդունվել է:**

Առաջարկության համաձայն նախագծի 1-ին հավելվածը խմբագրվել է, և հաշվետվությունը կազմելու լիազորությունը համաձայն լրամշակված 1-ին հավելվածի 3-րդ կետի՝ վերապահվել է համայնքի ղեկավարին: Ըստ այդմ՝ 1-ին հավելվածի բովանդակությունը խմբագրվել է:  |